吳中偉，字境虛，號生白。浙江嘉興府海鹽縣人。明朝政治人物。同進士出身。 生平 萬曆二十五年順天府丁酉科舉人，二十六年（1598 年），登戊戌科進士《萬曆二十六年戊戌科進士履歷》：吳中偉，生白，易四房，辛未十月初八生。海鹽人，丁酉順天三，會六十五，三甲七。大理寺政，授南行人，丁憂，辛丑補右司付，丙午升刑部員外，丁未升貴州提學僉事，庚戌升付建右參議，癸丑升湖廣付使，丙辰升參政，己未升廣東按察使，辛酉升右佈政，本年升左佈政，甲子升光祿寺卿，乙丑升大理寺卿，丙寅升刑部右侍郎，升左侍郎，本年致仕。曾祖崑。祖芸。父霽。，大理寺觀政，授南京行人，奉使益潞沈三藩，丁憂歸，二十九年補升右司副，三十四年轉刑部員外郎，三十五年（1607 年）七月丁未督貴州學政，攝貴陽兵備萬曆三十五年七月，升廣西雲南參政郭廷良、王貽德俱為按察使，江西副使餘 火詹 為參政，禮部郎中陳於王、張鶴鳴為湖廣、山東副使，工部郎中甘來為湖廣參政，刑部員外吳中偉為貴州提學僉事，南禮部郎中王志遠為湖廣參政，南工部郎中譚繼統為貴州副使，嘉興知府蔡承植為廣東副使，刑部郎中曾如川為雲南參議。調湖廣副使曹愈參為河南副使，升禮部員外吳正志為光祿寺丞，刑部員外趙世祿、馮盛典、王庭俊、戶部員外張養正為蘇州、彰德、德安、金華府知府。是日所下藩臬府佐及司屬二十餘人。。三十八年庚戌，擢福建參議，分守建南道萬曆三十八年五月，升南京刑科給事中劉時俊為福建僉事，四川道御史張爾基為四川僉事，戶部郎中柯維蓁為四川副使，貴州僉事吳中偉為福建參議。。四十一年癸丑，升湖廣副使，備兵衡永。四十四年丙辰，升江西參政，守江西南昌萬曆四十四年三月，湖廣副使吳中偉為江西參政。。四十七年己未，升廣東按察使，督師援關門，倍道疾行，諸路兵無能及者。南還，擊斬山東白蓮賊數千，不上功歸。天啟元年辛酉（1628 年），升粵東右布政使天啟元年九月，升廣東按察使吳中偉為本省右布政使。，轉左布政使天啟元年九月，升廣東布政使司右布政使吳中偉為左布政使。。三年癸亥（1623 年），推太僕寺少卿，不報。逾年以光祿召。五年乙丑，晉大理寺卿天啟五年十二月，升光祿寺卿吳中偉為大理寺卿。，晉刑部右侍郎，尋轉左侍郎天啟六年閏六月，大理寺卿吳中偉為刑部右侍郎，尋遷左侍郎。。加刑部尚書致仕《海鹽縣續圖經》卷六：吳公中偉，字境虛，號生白，祖貫天台水竹胡氏，洪武初城石帆村，曰澉浦，始遷祖忠因家焉，易姓吳。四傳至曾祖昆、祖芸、父霽，世有隱德。至公兄弟，始以科第起家。萬曆丁酉公以諸生舉恩貢，中順天鄉試。戊戌成進士，宜授中行，時北中行無虛席，公以母老求南司，副家宰楊公選郎南，公皆不可，曰：此遷客地也，君可自留悔耶！公浪然出涕曰：進士為母乞南，何悔！使進士不得盡一日歡，非大悔乎！必遂請而後已。奉使益潞沈藩，卻王饋焉。轉刑部員外郎，丁未督貴州學政，攝貴陽兵備。威清毛口土司相仇殺，撫狐按遣官勘，不受，議發兵。公囅然曰：此獷悍小患，安事軍糈數萬乎！試收輯，不過灶上騷除耳。即飛檄呼兩酋受約束，面縛數責，皆服死罪，得貰遣歸，則流涕去。先是，公巡歷桃花、平陶諸洞，酋長具禮獻，公悉謝卻，酋長大驚，至是被逮，竊計不可犯者必不可解，尤震慴欲死。及公亭平一按，於法當罪而止，酋喜忭舞，已復感泣，相傳戒，故終公在官，毋撓公令。庚戌，擢參議，分守建南道。癸丑，升副使，備兵衡永。丙辰，升大參，守江西南昌。己未，升粵東按察使，督師援關門，倍道疾行，諸路兵無能及者。南還，擊斬山東白蓮賊數千，不上功歸。香山島夷築清城窺內地，公嚴兵待之，馳檄諭諸番，三日城盡毀。天啟辛酉，升粵東右布政使，轉左布政使。公所至皆有政績。粵，寶玉鄉也，公至，不能道異香美木名字。粵積逋餉二十餘萬，公任督促，一歲至十六萬，民不為厲，解司者俱用平衡錙銖，無所私庫。有委庫六萬額曰膏薪，故事方伯所常需，公約事裁節，無所藉。至臨行封識之，曰：以俟後人，可補匱課。當神廟末，士大夫無弗優養宴盛，而公獨轉側民士，計畫軍政，憔悴三十年，奔走數萬裡，循階以官，無蠟等之恩，程口而飯，絕肢腴之潤，誠不知帝城有貴人可蒙其力者，於是咍公之拙與忌公立異者滋眾。癸亥，推太僕寺少卿，不報。逾年以光祿召。公歸道所經涉，有驛吏戒車仗曰：官於粵者學為賈耳，吾聞吳公不耐名錢，然姑數十擔具以俟。及公至，一二蔽橐，垂垂然不能數，人負輒大驚唶，或舉文石香木為贈。公曰：吾鄉山中石更佳，木菁菁愈美耳。道路爭傳，以為高論。時大璫逆賢貴寵寇朝廷，役使公卿，天下為之趨走。公掃軌屏跡，隱於國中。魏良卿者，賢兄子也，為大宮丞，請公邸其家。公不可曰：丞者吾屬，主則敵矣，安所擇禮乎。良卿意庭謁，公必為己示殊禮，而公夷然坐受之，大慚恨。尚膳監王體乾索懷寧太子四喪膳米，幾半萬斛，援祖制折之，卒不予。乙丑，晉大理寺少卿，賢之私人相與羅織忠正，糾結枉案，公一意申拔善類，與上官爭短長，不少撓挫，鬱郁不自意得，遂投劾請去。通政見疏賀曰：寧遠告急，廷臣多規脫邊任。太宰有所受旨，追論公平粵寇績，將以公填撫薊遼，幸甚。然公是疏得旨以免，幸逾甚。公矍然曰：人臣義不辭難。乃索還其草，命果下，拜公中丞大夫，治兵薊北。明日受敕闕中左門，又明日整師於野，賢尋得偵騎告圍解者，復中吝潛奪之，與閻鳴泰旨自中發，外廷不知，公受敕幾十日矣。解鎧脫劍，重歸寺門，朝士難堪之。太宰乃啟事，擢公少司寇，凡三舉而後受命。當時國事紕繆，令行私庭，朝立南北，部黨以鉤掛名，人漸成尤隙。而公懷抱灑然，常為大聲，襍以土音，不知忌諱，小吏剌布，移告如織，公如弗悟也者，而以樸直自晦，一不染其鉤致焉。獨自憾中懷壅隔，無亳末禆於國家。且黨禍將作，蔓衍中害，或非正命，乃引年上書，間以刺駁時政，期於感悟，不可則去，識者謂以忠義為懷，恥見纓紼，明決機先，堅別禍表，盈庭之眾，公一人而已。首疏稱群臣方隅人我之見，熙攘構鬭之私，不貽國家，大禍不止。司馬鞭腹而談兵，如圖畫之餅。司農仰屋而輓餉，成漏水之巵。廟社封疆將安所賴以無事乎。又疏稱保邦致治，貴圖未然。憂盛危明，必防其漸。姤戒履霜，豐憂日昃，不宜狃目睫而忽肘腋之禍，戎伏於莽，寇在於門，不宜侈榮觀而忘根本之恤。除邪所以安正，影響及於無辜，反快邪人之腹，蒐括所以濟用，輻輳贏於數倍，尚為竭澤之謀，公私物力有限，豈可以取千取萬，為海內無盡之藏。祖宗法度有常，安得以通變權宜為經行不敝之道。墨輔去席未寒，假虎私門愈熱，升沉懸於主爵，傍撓閣部之權，威福操於聖君，妄啟苞苴之路，太阿竊弄，羽翼漸成，皇上豈其尚未聞耶！臣去國孤蹤，瀕行嫠恤，即以當尸諫可矣。其危詞深論，言人所不敢言，如此書連上，席藁待命，迨傳旨下，姑留視職如故。越日，宰相書公名掌中，密諮於賢曰：是落落士也，本不事黨林，特言戇切，忤人意殺之無名，奈何？賢良久曰：不如為好語錮之，且風異我者。遂詔褒清恬可嘉，加刑部尚書致仕。去國旬許，上設朝遽問曰：須侍郎何在？左右對以實，帝爽然移時，蓋班行上卿多致良藥，藻飾毛髮以示強壯，而獨公不欺，帝是以識之。公自就班行，逮乎潔身恬退，立朝三載，而注籍居半，凡先後官階十有七轉，歷四十餘年，年已六十有四矣。於時楊、左諸公被枉陷，相繼捕逮，質揕傾朝，鋃鐺載路。公且掃門，潔餐以待，嘗專問李公應升於獄中，倡助其枉贓，而賢終需次含忿，未敢發，顧有帝之一問故也。歸過淮陽，太守許公令典，同裡同志也，飲公酒，酒酣，太守誦公上書不負所期，縱言國政隳圮，莫可維挽，則為之泣下。公亦泣涕泗橫，案已而公復需酒，強笑曰：還吾老友，吾聞淮陽朄鼓聲高魯薛，為我購致之，吾與猶子十餘人工元宵撾歸，將以為娛耳。抵足遂臥，明日太守上書自免去澉湖，偕隱焉。逆賢既殛，故人皆響用，以書抵隱所，謂公當以書自明孤跡者，公報之曰：老臣當日目刺兩奸，實慮其禍國，而身在閒曹，心乎邱壑，實未申搏擊之志，沐浩蕩恩，以禮去國，其視聊刑結獄，棺絮歐刀之士為何如，而遂以此復希進用，不且上負吾君，中負死友，下及見幾明決，不附權佞區區之心，而畏之哉。書達長安，爭相習誦，嘆公仗正持重，甘足枯槁，其始終不欺如此。卒年六十九。子麟趾，字孟佳，孝謹工詩文，有學稼軒草，不勝喪，兩月而卒。公兄之英，字千朋，號心沂，萬曆癸卯舉人，定海教諭，知蕭縣，歲蝗且疫，糜以飼餓，藥以救癘，全活萬計，歲餘謝病歸。一子麟祥，字稚仙，尚書公無嗣孫，以產歸祥，祥不受，蕭縣公命以從侄麟徵子蕃昌為後。。歸田後建「友 於 堂」，與兄吳之英日往還觴詠其中《海鹽縣誌》：友 於 堂，在澉浦城內大十字街北，司寇吳中偉故宅，歸田後與兄之英日往還觴詠其中，堂名以此。西南數武留耕堂，即之英所居也。。崇禎四年（1631 年）九月卒，年六十九。 家族 始祖吳忠，本姓胡，自天台水竹遷澉浦，易姓吳。曾祖吳昆，祖吳芸，父吳霽，俱贈廣東按察使。子吳麟趾，字孟佳，孝謹工詩文，有學稼軒草，不勝喪，兩月而卒。兄吳之英，字千朋，號心沂，萬曆癸卯舉人，定海教諭，蕭縣知縣。 參考 Category 明朝行人司行人 Category 明朝刑部員外郎 Category 明朝貴州按察司僉事 Category 明朝福建布政使司參議 Category 明朝湖廣按察司副使 Category 明朝江西布政使司參政 Category 明朝廣東按察使 Category 明朝廣東布政使 Category 明朝光祿寺卿 Category 明朝大理寺卿 Category 明朝刑部侍郎 Category 海鹽人 Category 吳姓 Category 萬曆二十五年丁酉科順天鄉試舉人